《春日离长安客中言怀（一作春霁早行）》
唐代·骆宾王

年华开早律，霁色荡芳晨。城阙千门晓，山河四望春。

御沟通太液，戚里对平津。宝瑟调中妇，金罍引上宾。

剧谈推曼倩，惊坐揖陈遵。意气一言合，风期万里亲。

自惟安直道，守拙忌因人。谈器非先木，图荣异后薪。

揶揄惭路鬼，憔悴切波臣。玄草终疲汉，乌裘几滞秦。

生涯无岁月，岐路有风尘。还嗟太行道，处处白头新。

作者简介：骆宾王（约619—687年）字观光，汉族，婺州义乌人（今浙江义乌）。唐初诗人，与王勃、杨炯、卢照邻合称“初唐四杰”。又与富嘉谟并称“富骆”。高宗永徽中为道王李元庆府属，历武功、长安主簿，仪凤三年，入为侍御史，因事下狱，次年遇赦，调露二年除临海丞，不得志，辞官。有集。骆宾王于武则天光宅元年，为起兵扬州反武则天的徐敬业作《代李敬业传檄天下文》，敬业败，亡命不知所之，或云被杀，或云为僧。